
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2019. gada 2. aprīļa noteikumos Nr. 138 "Noteikumi par sociālo pakalpojumu saņemšanu"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Attīstoties sociālo pakalpojumu sistēmai, periodiski ir nepieciešams uzlabot un precizēt arī sociālo pakalpojumu saņemšanas kārtību. Sadarbībā ar dažādām iesaistītajām pusēm regulāri tiek iztirzāti jautājumi par birokrātisko slogu, vai ir iespējams to mazināt. Tādējādi Ministru kabineta 2019. gada 2. aprīļa  noteikumos Nr.138 "Noteikumi par sociālo pakalpojumu saņemšanu" (turpmāk - noteikumi) tiek pilnveidoti atbilstoši gūtajai pieredzei un uzlaboti, lai mazinātu birokrātisko slogu kā klientiem, tā arī sociālajiem dienestiem. 
1.2. Mērķis
Mērķa apraksts
Mazināt birokrātisko slogu un atteikties no dokumentācijas, kura personai ir jāiesniedz sociālajā dienestā, lai saņemtu sociālos pakalpojumus. Precizēt klientu un viņa apgādnieku maksātspējas izvērtēšanas kārtību, kā arī veikt citus redakcionālus labojumus atbilstoši esošajai situācijai sociālo pakalpojumu saņemšanā. 
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Saskaņā ar Sociālo pakalpojumu un sociālās palīdzības likuma (turpmāk - likums) 9.pantu pienākums nodrošināt personai iespēju saņemt tās vajadzībām atbilstošus sociālos pakalpojumus un sociālo palīdzību ir pašvaldībai, kuras teritorijā persona reģistrējusi savu pamata dzīvesvietu. Sociālo pakalpojumu saņemšanas vispārējā kartība noteikta Ministru kabineta 02.04.2019. noteikumi Nr. 138 “Noteikumi par sociālo pakalpojumu saņemšanu” (turpmāk - MK noteikumi Nr.138) noteikumos. 
Tādējādi, ja personai nepieciešami sociālie pakalpojumi, tā vēršas dzīvesvietas pašvaldības sociālajā dienestā. Sociālais dienests pārbauda saņemto informāciju, novērtē personas vajadzības, materiālos un personiskos resursus un lemj par sociālā pakalpojuma piešķiršanu, piedāvājot piemērotāko pakalpojumu. Ja persona ar garīga rakstura traucējumiem vēlas saņemt sociālos pakalpojumu, tā līdz ar iesniegumu iesniedz sociālajā dienestā arī psihiatra atzinumu (noteikumu 1. pielikums).  Tomēr ne visos gadījumos persona ir regulārā psihiatra uzraudzībā, turklāt uz psihiatra pakalpojumu ir rindas.  Tādējādi nereti rodas sarežģījumi minētā atzinuma saņemšanai, kas kavē arī nepieciešamā sociālā pakalpojuma piešķiršanu. 
Likuma 8.pants noteic, ka klienta vai viņa apgādnieka pienākums ir samaksāt par saņemtajiem sociālajiem pakalpojumiem. Klients par pakalpojumiem maksā no saviem ienākumiem un iekrājumiem. Trūcīgas personas no pakalpojuma samaksas tiek atbrīvotas. Gadījumā, ja klienta ienākumi un uzkrājumi nav pietiekoši, lai samaksātu pilnu sociālā pakalpojuma cenu, par pakalpojumu līdzmaksājumu veic viņa apgādnieki.  Likuma izpratnē apgādnieks ir persona, kurai saskaņā ar likumu vai tiesas nolēmumu ir pienākums rūpēties par savu laulāto, bērniem vai vecākiem. Maksātspēju izvērtē  sociālais dienests, taču praksē rodas neizpratne, kurš sociālais dienests vērtē apgādnieku, ja viņš nedzīvo tajā pašvaldībā, kur ir deklarēts klients. 
Noteikumi nosaka, ka sociālās aprūpes pakalpojuma gadījumā personai ir jānosaka aprūpes līmenis. To nosaka saskaņā ar noteikumu 2. vai 3. pielikumu, vai arī ar Atbalsta intensitātes skalu. Atbalsta intensitātes skalas lietošanas termiņš Latvijā ir beidzies, un jauna licences iegūšana  nav paredzēta, tās augsto izmaksu dēļ. 
Tādējādi ir nepaciešams noteikumus precizēt, lai nodrošinātu noteikumu atbilstību esošajai situācijai un mazinātu birokrātisko slogu. 
Problēmas un risinājumi
Problēmas apraksts
Ministru kabineta 02.04.2019. noteikumi Nr. 138 “Noteikumi par sociālo pakalpojumu saņemšanu” (turpmāk - MK noteikumi Nr.138), paredz, ka personas ar garīga rakstura traucējumiem, lai saņemtu sociālos pakalpojumus, līdz ar citiem dokumentiem iesniedz sociālajā dienestā arī psihiatra atzinums. 
Taču uz psihiatra konsultācijām ir rindas, un ne vienmēr šo atzinumu ir iespējams saņemt nekavējoties vai samērīgi īsā laikā. Turklāt ne visos gadījumos personas ar garīga rakstura traucējumiem ir regulārā psihiatra uzraudzībā, jo īpaši, ja traucējums saistīts ar garīgās attīstības vai ģenētiskiem  traucējumiem, kur nav nepieciešama medikamentoza ārstēšana. Tādējādi arī psihiatram nav informācijas, lai pilnvērtīgi  vērtētu klienta psihisko stāvokli un riskus. Tāpat bērna psihisko attīstību bērniem līdz 4 gadu vecumam psihiatri lielākoties nevērtē. 
Līdz brīdim, kamēr klients ar garīga rakstura traucējumiem neiesniedz sociālajā dienestā psihiatra atzinumu, sociālajam dienestam nav tiesību pieņemt lēmumu par sociālā pakalpojumu piešķiršanu, kas atsevišķos gadījumos, piemēram, aprūpes mājās pakalpojuma gadījumā var būtiski pasliktināt klienta situāciju. 
Psihiatra atzinuma 5. punktā norāda kontrindikācijas sociālo pakalpojumu saņemšanai. Viena no kontrindikācijām ir, ja personai ar tiesas lēmumu ir noteikti medicīniska rakstura piespiedu līdzekļi. Taču  Nacionālais psihiskās veselības centrs līdz 2025. gada 1. oktobrim īstenoja pilotprojektu, kura ietvaros tika aprobēts starpinstitucionālas sadarbības  modelis personām, kurām tiesa ir noteikusi stacionāro medicīniska rakstura piespiedu līdzekli. Minētā modeļa ietvaros personai, kurai ir noteikta piespiedu ārstēšana, ir iespējas nodrošināt ārstēšanu ambulatori. Ambulatorās ārstēšanas posmā klientam ir noteikti stingri pienākumi – regulāras vizītes, terapijas līdzestības uzraudzība, piemēram, noteiktos gadījumos ķīmiski toksikoloģiskās analīzes un terapeitisko medikamentu monitorēšana ar papildu finansējumu. Ja klients savus pienākumus izpilda, nav pamata liegt viņam saņemt nepieciešamos sociālos pakalpojumus, ja viņa dzīvesvietas pašvaldība tos nodrošina. Ja persona saņem viņa vajadzībām atbilstošu sociālo pakalpojumu, iespējams novērst pakalpojumus saņemšanas pārrāvumus (ja klients ir bijis sociālo pakalpojumu saņēmējs), stabilizēt vai uzlabot sociālo funkcionēšanu.
Labklājības ministrija 2025.gada 19.martā organizēja diskusiju par psihiatra atzinuma nepieciešamību un kontrindikāciju noteikšanu sociālo pakalpojumu saņemšanā. Diskusijā piedalījās Psihiatru asociācijas, Nacionālā psihiskās veselības centra, Veselības ministrijas un pašvaldības sociālo dienestu pārstāvji. Diskusijā vienojās, ka ambulatoro medicīniska rakstura piespiedu līdzekļu gadījumā nav kontrindikāciju sociālo pakalpojumu saņemšanai. Tāpat tika diskutēts par to, ka psihiatra atzinums ir nepieciešams, ja pakalpojums tiek sniegts ar izmitināšanu. Ja pakalpojumu var saņemt neatstājot savu dzīvesvietu, psihiatra atzinumam nav tik būtiska nozīme. Ja sociālajam dienestam vai sociālo pakalpojuma sniedzējam ir pamatotas šaubas par personas garīgo veselību, tad var veidot sadarbību ar ārstniecības personām un pārbaudīt psihisko veselību. 
Ja persona saņem pakalpojumu ar izmitināšanu, tad pakalpojuma sniedzējam būtiska ir personai noteiktā ārstēšana, lai vajadzības gadījumā nodrošinātu klientam nepieciešamo atbalstu. 
Risinājuma apraksts
Izslēgt no noteikumiem prasību iesniegt psihiatra atzinumu, ja persona ar garīga rakstura traucējumiem vēlas saņemt  aprūpes mājās, dienas aprūpes centra vai specializētās darbnīcas pakalpojumu, kā arī precizēt psihiatra atzinuma formu (noteikumu 1.pielikums), atstājot 5. punktā kā kontrindikāciju tikai tos gadījumus, kad personai ar tiesas lēmumu ir noteikti medicīniska rakstura piespiedu līdzekļi  ar ievietošanu stacionārā (psihiatriskajā vai speciālajā psihiatriskajā  slimnīcā), kā arī papildināt 7.punktu, paredzot, ka psihiatrs norāda informāciju par ieteicamo terapiju, ja persona vēlas  saņemt pakalpojumu grupu mājā (dzīvoklī), pusceļa mājā,  īslaicīgās sociālās aprūpes pakalpojumu, atelpas brīža pakalpojumu, pansijas pakalpojumu vai pakalpojumu ilgstošas sociālās aprūpes un sociālās rehabilitācijas institūcijā) sociālo pakalpojumu ilgstošas sociālās aprūpes un sociālās rehabilitācijas institūcijā, vai bērnam ar garīga rakstura traucējumiem no četru gadu vecuma nepieciešams pakalpojums ilgstošas sociālās aprūpes un sociālās rehabilitācijas institūcijā.
Problēmas apraksts
Atbilstoši noteikumu 9. punktam sociālos pakalpojumus persona pieprasa tās pašvaldības sociālajā dienestā (turpmāk – sociālais dienests), kuras teritorijā deklarēta personas dzīvesvieta, vai normatīvajos aktos noteiktajos gadījumos vēršas tieši pie pakalpojuma sniedzēja. Sociālais dienests mēneša laikā pēc noteikumu 10. punktā minēto dokumentu saņemšanas novērtē personas un tās ģimenes locekļu, kā arī apgādnieka (ja pienākums maksāt par pakalpojumu ir arī apgādniekam) maksātspēju, aizpildot normatīvajā aktā par mājsaimniecības materiālās situācijas izvērtēšanu un sociālās palīdzības saņemšanu noteikto iztikas līdzekļu deklarācijas daļu par ienākumiem. Materiālā stāvokļa izvērtēšanas kārtība jeb iztikas līdzekļu deklarācijas aizpildīšanas kārtība ir noteikta Ministru kabineta 17.12.2020. noteikumos Nr. 809 “Noteikumi par mājsaimniecības materiālās situācijas izvērtēšanu un sociālās palīdzības saņemšanu”.
Gadījumā, ja apgādnieks un klients ir deklarēti dažādās pašvaldībās, tad materiālā stāvokļa izvērtēšanu veic abas pašvaldības - attiecīgi  katra par savā pašvaldībā deklarēto personu. Pašvaldības sociālo dienestu rīcība minētājos gadījumos nav precīzi noteikta. Līdz ar to praksē pašvaldībām ir izvēles iespēja, kā rīkoties, piemēram, klienta deklarētās dzīvesvietas pašvaldības sociālais dienests var apgādnieka deklarētās dzīvesvietas sociālajam dienestam iesniegt pieprasījumu izvērtēt konkrētās personas maksātspēju vai pieprasīt informāciju par atbilstību trūcīgas mājsaimniecības statusam, vai arī lūgt pašu apgādnieku vērsties savas deklarētas dzīvesvietas pašvaldības sociālajā dienestā, lai tas izvērtētu maksātspēju. Ja persona atbildīs trūcīgas mājsaimniecības  statusam, tad sociālais dienests pieņems lēmumu  par personas atbilstību trūcīgas mājsaimniecības statusam. Savukārt, ja persona neatbildīs minētam statusam, klienta deklarētās dzīvesvietas sociālajam dienestam būs jāizvērtē apgādnieka maksātspēja, bet apgādniekam (atbilstoši Sociālo pakalpojumu un sociālās palīdzības likumā noteiktajam), ir jāiesniedz informācija par saviem ienākumiem – informācija par aizpildīto iztikas līdzekļu deklarācijas ienākumu daļu atbilstoši noteikumos  noteiktajam. Saņemot minēto informāciju, klienta deklarētas dzīvesvietas sociālais dienests izvērtēs apgādnieka maksātspēju, kā arī vērtēs, vai personas mājsaimniecība jau neveic maksājumus par citiem mājsaimniecības locekļiem vai apgādājamajiem, un sagatavos atzinumu par to, kādā apmērā apgādnieks spēj veikt maksājumu par apgādājamajam nodrošināto sociālo pakalpojumu, ņemot vērā Ministru kabineta 27.05.2003 noteikumos Nr.275 "Sociālās aprūpes un sociālās rehabilitācijas pakalpojumu samaksas kārtība un kārtība, kādā pakalpojuma izmaksas tiek segtas no pašvaldības budžeta" noteiktos nosacījumus. Bet, ja apgādnieks dzīvo ārvalstīs un viņam nav deklarētās dzīvesvietas adreses Latvijā, pašvaldības sociālais dienests, kas pieņem lēmumu par pakalpojuma piešķiršanu, novērtē apgādnieka maksātspēju atbilstoši apgādnieka iesniegtajiem dokumentiem par viņa ienākumiem un informācijai par minimālo ienākumu līmeņa ietvaru attiecīgajā valstī (ārvalstīs dzīvojoša persona arī var būt tās valsts atbalsta saņēmējs un nespēt maksāt par sociālajiem pakalpojumiem). 
Risinājuma apraksts
Papildināt noteikumus ar 11.5.1 apakšpunktu, nosakot, ka personas apgādnieka maksātspējas novērtēšanas gadījumā vērtē tikai daļu par ienākumiem, un paredzot, ja apgādnieks un persona nedzīvo vienā pašvaldības teritorijā,  izvērtēšanu veic apgādnieka deklarētās dzīvesvietas sociālais dienests un nodod izvērtējumu  tās pašvaldības sociālajam dienestam, kas pieņem lēmumu par pakalpojuma piešķiršanu. Ja apgādnieks dzīvo ārvalstīs, viņš iesniedz informāciju par ienākumiem un informāciju par minimālo ienākumu līmeņa ietvaru attiecīgajā valstī.
Problēmas apraksts
Atbalsta intensitātes skala (turpmāk - Skala)  ir ASV izveidots izvērtēšanas instruments, kas primāri tika veidots un paredzēts personu ar intelektuālās attīstības traucējumiem vērtēšanai.  Latvijā Skalu uzsāka izmantot deinstitucionalizācijas procesā, vērtējot gan personas ar intelektuālās attīstības traucējumiem, gan personas ar psihiskām saslimšanām. Turklāt metodes izstrādātāji uzsver, ka Skala būtu jāizmanto kopā ar uz personu vērsto plānošanu. Tas ir nepieciešams, lai  identificētu plašāku personas vajadzību amplitūdu un  precīzāk noteiktu, kāds atbalsts būs nepieciešams personai, atstājot ilgstošas sociālās aprūpes un sociālās rehabilitācijas institūciju.  Skala  tiek piemērota dzīvesvietā nodrošināmo sociālo pakalpojumu gadījumā un nav izmantojama ilgstošas sociālās aprūpes un sociālās rehabilitācijas institūcijās. Ņemot vērā to, ka aprūpes līmeni var noteikt ne tikai ar Skalas palīdzību, bet arī ar  noteikumu 2. vai 3. pielikumu, tad Skalas izmantošana pēc Deinstitucionalizācijas projektu īstenošanas  ir būtiski samazinājusies. Turklāt ir beidzies Skalas izmantošanas tiesību laiks un Latvija nav plānojusi to atjaunot augsto izmaksu dēļ. Skalas uzturēšanas izmaksas ir apmēram 5 tūkstoši eiro gadā. Turklāt pašvaldību sociālajos dienestos ir bijusi darbinieku maiņa un no 40 apmācītajiem darbiniekiem, kuri ir tiesīgi izmantot Skalu,  ir palikuši tikai 8 darbinieki. Tādējādi vairs nav aktuāla Skalas izmantošanas iespēja, vērtējot klientu aprūpes līmeni. 
Risinājuma apraksts
Izslēgt no noteikumiem punktus vai precizēt tos punktus, kuros  ir minēta Atbalsta intensitātes skala (22., 23., 25. punkts).
Problēmas apraksts
Noteikumu  2. un 3.pielikumā  piezīmju daļā norādīts punktu sadalījums pa aprūpes līmeņiem, tostarp noteikts, ka 1. aprūpes līmeni nosaka sākot no 99 procentiem. Ja personai pašaprūpes spējas ir traucētas tikai vien procenta apjomā, tas faktiski ir pilnībā spējīgs par sevi parūpēties, tādējādi piedāvāt viņam aprūpes pakalpojumu ir nelietderīgi, turklāt var radīt pašvaldībām nepamatotu finansiālo slogu, nodrošinot objektīvi nepamatotus sociālos pakalpojumus. 
Risinājuma apraksts
Precizēt 2. un 3. pielikuma piezīmju daļu, nosakot, ka 1, aprūpes līmenis tiek noteikts sākot no 90%. Ja klienta funkcionālo spēju apjoms pārsniedz 90% apjomu, aprūpes līmenis netiek noteikts.
Problēmas apraksts
Noteikumu 5. pielikuma “No valsts budžeta finansēta ilgstošas sociālās aprūpes un sociālās rehabilitācijas institūcijas pakalpojuma sniegšanā iesaistītā personāla skaits un kvalifikācija” paredz logopēda piesaisti. Ilgstošas sociālās aprūpes un sociālās rehabilitācijas institūcijās atrodas personas ar smagām pamata diagnozēm, tai skaitā ir klienti ar  komunikācijas un rīšanas (prebisfāgijas) traucējumiem. Šādu klientu aprūpei ir nepieciešami ārstnieciski pasākumi, kurus, saskaņā ar normatīvajiem aktiem, drīkst nodrošināt tikai audiologopēds.
Atšķirībā no logopēda, kas ir pedagogs, audiologopēds ir funkcionālais speciālists ar ārstniecības personas statusu. Audiologopēds var sniegt:
• rīšanas terapiju (disfāgijas profila klientiem), novēršot aspirācijas pneimonijas risku;
• runas un komunikācijas terapiju klientiem ar afāziju, dizartriju u.c.;
• alternatīvās komunikācijas apmācību klientiem ar smagiem traucējumiem;
• personāla apmācību saziņā ar klientiem un aprūpē.
Tādējādi ir lietderīgi dot iespēju aprūpes centriem izēvelēties piesaistīta logopēdu vai  audiologopēdu, ja ir tāda nepieciešamība un iespēja. 
Risinājuma apraksts
Papildināt noteikumu 5.pielikumā attiecīgajās ailēs aiz vārda "Logopēds" ar vārdiem  "vai audiologopēds". 
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
diaspora
Ietekmes apraksts
Izmaiņas skar personas, kurām nepieciešami sociālie pakalpojumi -  turpmāk nebūs nepieciešams psihiatra atzinums, ja persona ar garīga rakstura traucējumiem pieprasa pakalpojumu dzīvesvietā. 
Juridiskās personas
Jā
Ietekmes apraksts
Izmaiņas skar pašvaldību sociālos dienestus un samazina pieprasāmo dokumentu apjomu, ja pakalpojumu pieprasa persona ar garīga rakstura traucējumiem. 
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Lai arī samazinās to gadījumu skaits, kad personai ir jāiesniedz sociālajā dienestā psihiatra atzinums, nav iespējams aprēķināt kā un cik lielā apmērā tas ietekmē valsts vai pašvaldības budžetu.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Veselības ministrija, Nacionālais prihiskās veselības centrs, Jelgavas sociālais dienests, Valsts sociālās aprūpes centrs "Zemgale"
Nevalstiskās organizācijas
Biedrība "Latvijas Pašvaldību sociālo dienestu vadītāju apvienība"
Cits
Nē
6.2. Sabiedrības līdzdalības organizēšanas veidi
Veids
Apspriede
Saite uz sabiedrības līdzdalības rezultātiem
Diskusija organizēta TEAMS vidē
6.3. Sabiedrības līdzdalības rezultāti
Diskusijas dalībnieki atbalstīja, ka psihiatra atzinumu varētu nepieprasīt, ja pesonai tiek piešķirti pakalpojumi bez izmitināšanas. Kontrindikācija sociālo  pakalpojumu saņemšanai saglabājas, ja personai ir ar tiesu noteikta piespiedu ārstēšana stacionārā.   
6.4. Cita informācija
Cita informācija
Valsts sociālās aprūpes centrs "Zemgale"  ieteica precizēt  noteikumu 5.pielikumu, peredzot, ka pakalpojumu sniegšanā var iesaistīt logopēdu vai audiologopēdu.  
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Pašvaldību sociālie dienesti
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Lai arī samazinās to gadījumu skaits, kad personai ir jāiesniedz sociālajā dienestā psihiatra atzinums, nav iespējams aprēķināt vai tas samazina pašvaldība sociālo dienestu administratīvās izmaksas.
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
-
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

